钦定古今图书集成/明伦汇编/官常典/第736卷 > 易绍宗
## 钦定古今图书集成/明伦汇编/官常典/第736卷 > 易绍宗

按《明外史忠义传》：“绍宗，攸县人。洪武时，从军北伐，累
功授象山县钱仓所千户。建文三年，倭寇登岸剽掠，
绍宗大书于壁曰：‘设将御敌，设军卫民，纵敌不忠，弃
民不仁。不忠不仁，何以为臣？为臣不职，何以为人？书
毕，命妻李氏具牲酒生奠之，与诀而出。乃密令游兵
从间道焚其舟。贼惊救，绍宗直前格战，杀贼无算，追’”
击至海岸。深马陷，贼还攻之，犹手刃数十，贼遂死
焉。其妻携孤赴奏，诏赐葬祭，勒碑旌之。